Zarif: Eskalacija nasilja na severu
Situacija na severu Kosova izuzetno je nestabilna i zahteva pažnju i liderstvo Saveta bezbednosti UN-a, ocenio na sednici šef UNMIK-a
Šef UNMIK-a Farid Zarif je, predstavljajući redovni izvještaj o situaciji na Kosovu, informisao članice Savjeta bezbjednosti o nedavnim incidentima na sjeveru koji, kako je istakao, jasno ukazuju na eskalaciju napetosti i nasilja. Situacija na sjeveru je nažalost povezana sa srpskim izborima, koji će biti održani na proljeće i dinamikom političkih dešavanja u Prištini, ocijenio je Zarif, podsjećajući da su UNMIK i njegovi međunarodni partneri preduzeli nekoliko inicijativa kako bi riješili trenutne probleme. Uz ocjenu da se situacija na Kosovu drastično pogoršala od prethodne sjednice, srpski šef diplomatije Vuk Jeremić pozvao je KFOR, EULEX i lokalne lidere na severu da se angažuju u dijalogu i odmah uspostave mir. Jeremić je zatražio je od Saveta bezbednosti UN da osigura da unilateralne akcije više ne budu dozvoljene. j Obraćajući se članicama Savjeta bezbjednosti, ministar spoljnih poslova Kosova Enver Hodžaj poručio je da Priština više ne može više da toleriše status kvo na sjeveru. Hodžaj je naglasio da ilegalne strukture, uz podršku Beograda, drže kao taoce stanovništvo u toj oblasti. ” Kosovo će biti deo dijaloga i pozdravljamo što se Srbija, posle bojkota vratila za pregovarački sto istakao je Hodžaj. Zamjenica američke ambasadorke u Ujedinjenim nacijama, Rozmeri Dikarlo rekla je da je Kosovo jedinstvena carinska oblast i da se težnja za uspostavljanjem carinskog prostora ne može smatrati jednostranim potezom, pošto je Srbija priznala kosovski carinski pečat. Rozmeri Dikarlo je ocijenila da su su incidenti na severu Kosova djelo "pojedinačnih ekstremista", a barikade "radikalnih srpskih paralelnih institucija" i pozvala Vladu Srbije da hitno zatraži njihovo uklanjanje i podrži vladavinu prava na Kosovu. Takođe je osudila napade na vojnike KFOR-a. Stalni predstavnik Rusije u UN Vitalij Čurkin ponovio je da njegova zemlja ne priznaje nezavisnost Kosova i dijeli zabrinutost šefa srpske diplomatije Vuka Jeremića zbog situacije na sjeveru Kosova.